钦定古今图书集成/明伦汇编/闺媛典/第127卷 > 陈思恭妻庄氏
## 钦定古今图书集成/明伦汇编/闺媛典/第127卷 > 陈思恭妻庄氏

按《闽书》：庄氏，陈思恭妻。恭，海贾也。生子宝，四月去，入
海不还。人曰：“思恭死矣。”诱庄嫁，不许。无何，思恭归，悲
喜交集。久之，复入海死。诱者曰：“夫真死矣，可奈何？”庄
曰：“宝在。”宝长，请学士宋濂为之记。思恭盖尝娶妾于
浙中，生一子，贫寓外氏。庄氏遗钱使营生，以偿思恭
之夙负。